1990-nda aasta aprillis loobuski kuningas abordiküsimuse pärast troonist ja Kristlik-Demokraatlik partei, mida juhtis Herman Van Rompuy, kes oli alati tundnud uhkust selle üle, et on tubli katoliiklane,  lasi Euroopa ühe kõige liberaalsema abordiseaduse alla kirjutada ministrite kolleegiumil - protseduur, mis on ette nähtud põhiseaduses puhuks, kui kuningat pole. Siis hääletasid nad kuninga järgmisel päeval tagasi troonile. Ma kirjutasin kogu afäärist uuesti The Wall Street Journalis ja selle eest vallandati mind "ränga väärkäitumise" tõttu. Mõni nädal hiljem kohtusin ma Hermaniga ühe ühise tuttava pulmas. Ma läksin temaga vestlema. Oli näha, et ta tundis end väga ebamugavalt. Ta vältis silmsidet ja lõpetas vestluse esimesel võimalusel. Peale seda pole me kohtunud.